เลขาธิการ คสช. ย้ำทุกหน่วยราชการ ติดตามและมีความเข้าใจในข้อมูลข่าวสารเกี่ยวกับการเตรียมเลือกตั้งและสามารถชี้แจงข้อเท็จจริงให้ประชาชนได้รับทราบ เพื่อสร้างความเข้าใจอันดีของสังคม
เลขาธิการ คสช. ย้ำทุกหน่วยราชการ ติดตามและมีความเข้าใจในข้อมูลข่าวสารเกี่ยวกับการเตรียมเลือกตั้งและสามารถชี้แจงข้อเท็จจริงให้ประชาชนได้รับทราบ เพื่อสร้างความเข้าใจอันดีของสังคมพลเอก อภิรัชต์ คงสมพงษ์ เลขาธิการคณะรักษาความสงบแห่งชาติ ประชุมสำนักเลขาธิการคณะรักษาความสงบแห่งชาติและได้ระบุถึงสถานการณ์บ้านเมือง โดยเชื่อว่าจะมีการประกาศพระราชกฤษฎีกาให้มีการเลือกตั้งในเร็วๆ นี้ ตามที่รัฐธรรมนูญกำหนดไว้ ขณะนี้มีการออกมาแสดงความคิดเห็นและเคลื่อนไหวของกลุ่มต่างๆ อย่างต่อเนื่อง ซึ่งคณะรักษาความสงบแห่งชาติ จะยังคงดูแลการจัดกิจกรรมหรือการเคลื่อนไหวต่างๆ ให้เป็นไปอย่างเหมาะสม สอดคล้องกับสถานการณ์ ไม่ให้พัฒนาไปสู่การใช้ความรุนแรง อย่างไรก็ตามทุกหน่วยงานราชการต้องติดตามและมีความเข้าใจในข้อมูลข่าวสารเกี่ยวกับการเตรียมการสู่การเลือกตั้งในฐานะที่เป็นเจ้าหน้าที่รัฐและสามารถชี้แจงข้อเท็จจริงต่างๆ ให้ประชาชนได้รับทราบ เพื่อสร้างความเข้าใจอันดีของสังคมให้เดินหน้าสู่การเลือกตั้งได้อย่างราบรื่น ตามเจตนารมณ์ของรัฐบาลและคณะรักษาความสงบแห่งชาติ